ഇന്ധന വിലവര്ദ്ധനവ് ജനങ്ങള്ക്ക് താങ്ങാന് കഴിയുന്നില്ല: അഡ്വ.ബിന്ദുകൃഷ്ണ വിലവര്ദ്ധനവ് പിന്വലിക്കാന് അധികാരികള് തയ്യാറാകാത്തത് പൊതുജനങ്ങളോടുള്ള വെല്ലുവിളിയാണെന്ന് ബിന്ദുകൃഷ്ണ കുറ്റപ്പെടുത്തി. കൊല്ലം: കേന്ദ്ര സര്ക്കാര് രാജ്യത്ത് ദൈനം ദിനം നടപ്പിലാക്കുന്ന ഇന്ധനവില വര്ദ്ധനവ് ജനങ്ങള്ക്ക് താങ്ങാന് കഴിയുന്നില്ല എന്ന് എഐസിസി അംഗം അഡ്വ. ബിന്ദുകൃഷ്ണ പറഞ്ഞു. അവശ്യസാധനങ്ങളുടെയും പലചരക്ക് സാധനങ്ങളുടെയും വില വര്ദ്ധനവിന് ഇന്ധന വിലവര്ദ്ധനവ് കാരണമാകുന്നു. വിലവര്ദ്ധനവ് പിന്വലിക്കാന് അധികാരികള് തയ്യാറാകാത്തത് പൊതുജനങ്ങളോടുള്ള വെല്ലുവിളിയാണെന്ന് ബിന്ദുകൃഷ്ണ കുറ്റപ്പെടുത്തി. കൊല്ലം സൗത്ത് മണ്ഡലം കോണ്ഗ്രസ് കമ്മിറ്റിയുടെ നേതൃത്വത്തില് സംഘടിപ്പിച്ച ഇന്ദിരാ ജ്യോതി പ്രയാണ യാത്രയ്ക്ക് ജ്യോതി മണ്ഡലം പ്രസിഡന്റ് എന്.മരിയാന് കൈമാറി ഉദ്ഘാടനം ചെയ്തു സംസാരിക്കുകയായിരുന്നു ബിന്ദുകൃഷ്ണ. ഡിസിസി ജനറല് സെക്രട്ടറി ജോര്ജ്ജ് ഡി കാട്ടില്, മത്സ്യത്തൊഴിലാളി കോണ്ഗ്രസ് ജില്ലാ പ്രസിഡന്റ് ബിജു ലൂക്കോസ്, ബ്ലോക്ക് ഭാരവാഹികളായ ഗ്രേസി എഡ്ഗര്, ബേബിച്ചന്.ജി, റൂഡോള്ഫ്, ആഗസ്റ്റിന് ലോറന്സ്, ബൈജു തോമസ്, ബാബുമോന്, അജിത് പ്രസാദ്, ജോബോയ്, ജഗനാഥന്, സെബാസ്റ്റ്യന്, ഡോണ്, ബാബു, ബ്രൂണോ, ഉണ്ണി, ഗിപ്സണ് തുടങ്ങിയവര് ജ്യോതി പ്രയാണത്തിന് നേതൃത്വം നല്കി.